Airteagal 6

Bearta IPI

1. I gcás ina gcinneann an Coimisiún, tar éis imscrúdú agus comhairliúcháin de bhun Airteagal 5, gurb ann do bheart nó cleachtas de chuid tríú tír, déanfaidh sé, má mheasann sé gur chun leasa an Aontais é, beart IPI a ghlacadh trí bhíthin gníomh cur chun feidhme. Déanfar an gníomh cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 11(2).

2. Cinneadh i dtaobh an bhfuil sé chun leasa an Aontais beart IPI a ghlacadh, beidh sé bunaithe ar léirthuiscint ar na leasanna éagsúla uile ina n-iomláine, lena n-áirítear leasanna oibreoirí eacnamaíocha an Aontais. Ní ghlacfar bearta IPI i gcás ina dtagann an Coimisiún ar an tátal, ar bhonn na faisnéise uile atá ar fáil, nach bhfuil sé chun leasa an Aontais bearta den sórt sin a ghlacadh.

4. Ní bheidh feidhm ag an mbeart IPI ach amháin maidir le nósanna imeachta soláthair phoiblí ar mó a luach measta ná tairseach atá le cinneadh ag an gCoimisiún i bhfianaise thorthaí an imscrúdaithe agus na gcomhairliúchán, agus na critéir a leagtar amach i mír 3 á gcur san áireamh. Ba cheart an luach measta sin a bheith cothrom le EUR 15 000 000 nó os a chionn glan ó CBL le haghaidh oibreacha agus lamháltas, agus cothrom le EUR 5 000 000 nó os a chionn glan ó CBL le haghaidh earraí agus seirbhísí.

5. Beidh feidhm ag an mbeart IPI i gcás conarthaí sonracha arna ndámhachtain faoi chóras dinimiciúil ceannaigh i gcás ina bhfuil feidhm ag an mbeart IPI maidir leis na córais dhinimiciúla cheannaigh sin freisin, cé is moite de chonarthaí sonracha a bhfuil a luach measta faoi bhun na luachanna faoi seach a leagtar amach in Airteagal 8 de Threoir 2014/23/AE, Airteagal 4 de Threoir 2014/24/AE nó Airteagal 15 de Threoir 2014/25/AE. Ní bheidh feidhm ag an mbeart IPI maidir le nósanna imeachta soláthair phoiblí chun conarthaí a dhámhachtain bunaithe ar chreat-chomhaontú nó maidir le conarthaí le haghaidh míreanna aonair atá le dámhachtain i gcomhréir le hAirteagal 5(10) de Threoir 2014/24/AE nó Airteagal 16(10) de Threoir 2014/25/AE.

6. Sa bheart IPI dá dtagraítear i mír 1, féadfaidh an Coimisiún a chinneadh, laistigh den raon feidhme a bunaíodh i mír 8, an rochtain atá ag oibreoirí eacnamaíocha, earraí nó seirbhísí ó thríú tír ar nósanna imeachta soláthair phoiblí a shrianadh trína cheangal ar údaráis chonarthacha nó eintitis chonarthacha an méid seo a leanas a dhéanamh:

Déanfar luach céatadáin an choigeartaithe dá dtagraítear i bpointe (e) den chéad fhomhír a shocrú ag 50 % de scór meastóireachta na tairisceana, ag brath ar an tríú tír agus ar earnáil na n-earraí, na seirbhísí, na n-oibreacha nó na lamháltas atá beartaithe. Chun críche nósanna imeachta soláthair phoiblí, i gcás inarb é an praghas nó an costas an t-aon chritéar dámhachtana conartha, is dhá oiread an luacha céatadáin mar a leagtar amach sa chéad abairt den fhomhír seo a bheidh sa choigeartú scóir. Le beart IPI, léireofar ar leithligh na luachanna céatadáin faoi seach.

8. Sa bheart IPI dá dtagraítear i mír 1, sonróidh an Coimisiún raon feidhme chur i bhfeidhm an bhirt IPI, lena n-áirítear an méid seo a leanas:

9. Agus an beart IPI á chinneadh bunaithe ar na roghanna faoi mhír 6, pointe (a) nó (b), roghnóidh an Coimisiún an cineál birt a bheadh comhréireach agus is mó a leigheasfadh go héifeachtach an leibhéal lagaithe rochtana d’oibreoirí eacnamaíocha, earraí nó seirbhísí an Aontais ar mhargaí soláthair phoiblí nó lamháltais de chuid tríú tíortha.

10. I gcás ina measann an Coimisiún go ndéanann an tríú tír gníomhaíochtaí ceartaitheacha sásúla chun deireadh a chur leis an lagú ar an rochtain d’oibreoirí eacnamaíocha, táirgí nó seirbhísí an Aontais ar mhargaí soláthair phoiblí nó lamháltais an tríú tír sin nó chun é a leigheas, agus ar an gcaoi sin rochtain den sórt sin a fheabhsú, nó má thugann an tríú tír gealltanais go gcuirfear deireadh leis an mbeart nó leis an gcleachtas atá i dtrácht, féadfaidh an Coimisiún an beart IPI a tharraingt siar nó cur i bhfeidhm an bhirt IPI sin a chur ar fionraí.

I gcás ina measann an Coimisiún go ndearnadh na gníomhaíochtaí ceartaitheacha nó na gealltanais cheartaitheacha a tugadh a chealú, a chur ar fionraí nó a chur chun feidhme go míchuí, déanfaidh sé a thorthaí a chur ar fáil go poiblí agus cuirfidh sé an beart IPI i bhfeidhm arís, tráth ar bith.

Féadfaidh an Coimisiún beart IPI a tharraingt siar, a chur ar fionraí nó a chur i bhfeidhm arís trí bhíthin gníomh cur chun feidhme agus i gcásanna den sórt sin, foilseoidh sé fógra in Iris Oifigiúil an Aontais Eorpaigh. Déanfar an gníomh cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 11(2).